CUI 28911460

**AUTORITATEA NAȚIONALĂ PENTRU CALIFICĂRI**

**ANUNȚĂ**

În conformitate cu prevederile art. 64 lit. a) din HG nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, Autoritatea Națională pentru Calificări anulează concursul organizat în data de 17.07.2023 ora 11:30, pentru ocuparea postului unic de Auditor gr.IA.

Relații suplimentare la nr. 021 313 00 50/51/52 interior 9009.

**PREȘEDINTE**

**Tiberiu Gabriel DOBRESCU**

ART. 62 (1) În cazul în care, de la data anunţării concursului şi până la afişarea rezultatelor finale ale acestuia, conducătorul autorităţii ori instituţiei publice în al cărei stat de funcţii se găseşte postul pentru care se organizează concursul este sesizat cu privire la nerespectarea prevederilor legale privind organizarea şi desfăşurarea concursului, se procedează la verificarea celor sesizate, cu celeritate, de către o comisie ai cărei membri sunt desemnaţi prin act administrativ al conducătorului autorităţii ori instituţiei publice.

(2) Sesizarea poate fi făcută de către membrii comisiei de concurs ori ai comisiei de soluţionare a contestaţiilor, de către oricare dintre candidaţi sau de către orice persoană interesată.

(3) În situaţia în care verificările prevăzute la alin. (1) se realizează cu încadrarea în termenele procedurale prevăzute de prezenta hotărâre şi se constată că sunt respectate prevederile legale privind organizarea şi desfăşurarea concursului, acesta se desfăşoară în continuare.

(4) În cazul în care aspectele sesizate nu pot fi cercetate cu încadrarea în termenele procedurale prevăzute de prezenta hotărâre, desfăşurarea concursului va fi suspendată prin act administrativ al conducătorului autorităţii ori instituţiei publice, pe o perioadă de 15 zile lucrătoare.

(5) Suspendarea concursului prevăzută la alin. (4) se finalizează astfel:

a) dacă comisia desemnată potrivit art. 62 alin. (1) constată existenţa unor deficienţe în respectarea prevederilor legale, concursul se anulează prin act administrativ al conducătorului autorităţii sau instituţiei publice care organizează concursul;

b) dacă se constată că prevederile legale au fost respectate, concursul se reia de la momentul suspendării. ART. 63 În cazul în care, din motive obiective, nu se pot respecta data, ora şi locul desfăşurării concursului:

a) concursul se amână pentru o perioadă de 15 zile lucrătoare, cu respectarea termenelor prevăzute de prezenta hotărâre;

b) concursul se anulează dacă termenul prevăzut la lit. a) nu poate fi respectat.

ART. 64 În situaţia constatării necesităţii suspendării/anulării/amânării/reluării concursului, autoritatea sau instituţia publică organizatoare a concursului are următoarele obligaţii:

a) să publice un anunţ în acest sens prin aceleaşi mijloace de informare folosite la publicarea anunţului de concurs;

b) să informeze candidaţii ale căror dosare de concurs au fost înregistrate, după caz, prin orice mijloc de informare care poate fi dovedit, respectiv publicarea pe site-ul instituţiei/autorităţii publice şi/sau prin poşta electronică.

**Condițiile generale pentru ocuparea postului de Auditor gr.IA(1 post):**

- studii universitare, absolvite cu diplomă de licență sau echivalentă în domeniul științe economice;

- vechime în muncă minimum 7 ani;

- vechime pe un post similar în administrație publică minimum 3 ani.

- cunoștințe avansate limba engleză – scris, citit, vorbit.

**Condițiile specifice și bibliografia** pentru participarea la concurs sunt afișate pe site-ul ANC <http://www.anc.edu.ro/>.

**Condiții de desfășurare a concursului:**

Înscrierile la concurs se fac la sediul Autorității Naționale pentru Calificări, str. P-ța Valter Mărăcineanu, nr. 1-3, Intrarea B, etajul 2, cam. 15, sector 1, în termen de 15 zile lucrătoare de la data publicării în Monitorul Oficial, Partea a III-a și într-un cotidian de largă circulație.

Concursul se va desfășura la sediul ANC, conform calendarului următor:

* 13 iulie 2023, ora 14.00: data limită pentru depunerea dosarelor;
* 17 iulie 2023, ora 11.30: proba scrisă
* Interviul se susține într-un termen de 4 zile lucrătoare de la data susținerii probei scrise.

Condițiile de participare la concurs, actele necesare pentru înscriere se afișează la sediul ANC și pe site-ul <http://www.anc.edu.ro/>. Informații suplimentare se pot obține de la Compartimentul Resurse umane-Salarizare, telefon 021 313 00 50/51/52 interior 9009.

**PREȘEDINTE**

Tiberiu Gabriel DOBRESCU